C 146/18
SK
Úradný vestník Európskej únie
27.4.2023
2.2.
Zručnosti, kvalifikácie a zamestnanosť, meniaca sa povaha práce a rozvoj inkluzívneho trhu práce boli predmetom mnohých stanovísk EHSV, ktoré sú ešte stále aktuálne (5).
Cieľom tohto stanoviska je analyzovať, aké druhy zručností sú potrebné na budúce transformácie trhu práce, ako udržať zamestnateľnosť a prispieť k vyššej produktivite, a majú sa ním tiež preskúmať účinné stratégie na zlepšenie rozvoja pracovnej sily a odstránenie nedostatku pracovnej sily, a to aj v prípade MSP.
2.3.
Stratégie rozvoja zručností musia byť súčasťou národných stratégií a plánov rastu v súčinnosti s priemyselným výskumom a hospodárskym rozvojom.
Členské štáty EÚ by mali podporovať rozvoj odvetví s veľkou pridanou hodnotou, pomáhať pracovníkom a podnikom zvládať zmeny a držať krok s inováciami v technologickej, digitálnej a zelenej oblasti.
To si bude vyžadovať ďalšie investície do zdrojov a plánovania, pokiaľ ide o systém vzdelávania a odbornej prípravy, ktorý dokáže reagovať na nové výzvy a môže odstrániť nesúlad na trhu práce.
2.4.
EHSV sa domnieva, že udržanie stabilnej zamestnateľnosti je mnohostranný problém, ktorého hlavnými výzvami sú zmena povahy práce, pracovných miest a povolaní, potreba efektívneho uplatňovania práva na celoživotné vzdelávanie a rozvoj, digitalizácia, rastúci význam úlohy ľudského potenciálu a produktivity práce, zmena organizácie práce, demografické zmeny a potreba zabezpečiť nové modely rovnováhy medzi pracovným a súkromným životom s pružným pracovným časom a podpora politík v oblasti aktívneho starnutia (6).
Je potrebné vytvoriť priaznivé prostredie, aby ľudia chápali a mali správne informácie o význame odbornej prípravy pre ich profesionálny život, boli schopní a motivovaní využívať všetky príležitosti na celoživotné vzdelávanie bez ohľadu na štádium svojho života.
V tomto zmysle je schopnosť udržať si zamestnanie priamo spojená s postojom a schopnosťou rozvíjať nové zručnosti v súlade s dynamikou trhu práce.
2.5.
Sociálni partneri sú kľúčovými aktérmi rozvoja a zachovania zručností zamestnateľnosti.
Majú najlepšie predpoklady na podporu konvergencie, pokiaľ ide kariérno-profesionálne ambície zamestnancov a kvalifikačné potreby podnikov.
Ich úloha, najmä prostredníctvom procesu správneho a efektívneho kolektívneho vyjednávania je dôležitá pri uznávaní zručností.
EHSV sa domnieva, že v záujme zlepšenia celkových výsledkov na trhoch práce sa musí zlepšiť koordinácia systémov všeobecného a odborného vzdelávania a odbornej prípravy, ako aj služieb zamestnanosti s politikami rozvoja inovácií, priemyslu, obchodu a technológií, a takisto makroekonomickými politikami.
To by mohlo byť obzvlášť účinné na miestnej úrovni.
2.6.
Zmeny v povahe práce vedú aj k rozvoju nových a flexibilných foriem pracovnoprávnych vzťahov a neštandardných modelov zamestnávania, ktoré menia štruktúru európskeho trhu práce.
Náležite chránené nové formy pracovnej činnosti môžu ľuďom poskytnúť nové príležitosti stať sa podnikateľmi, diverzifikovať svoje príjmy a venovať sa povolaniam a činnostiam, ktoré im boli predtým nedostupné.
Na druhej strane by nové formy práce mali poskytovať záruku prístupu k sociálnej ochrane, keďže to priamo súvisí s finančnou udržateľnosťou systémov sociálnej ochrany.
Na udržanie
(5)
(6)
Štúdia strediska pre monitorovanie práce na tému Budúcnosť práce: zabezpečenie celoživotného vzdelávania a odbornej prípravy zamestnancov z roku 2022 a stanoviská: Budúcnosť práce – získanie primeraných vedomostí a zručností potrebných pre pracovné miesta v budúcnosti z roku 2017, Udržateľné financovanie celoživotného vzdelávania a rozvoja zručností v kontexte nedostatku kvalifikovanej pracovnej sily z roku 2019, Meniaci sa svet práce a dlhovekosť/starnutie obyvateľstva – predpoklady na to, aby starší pracovníci zostávali aktívni v novom svete práce z roku 2019, Digitalizácia, umelá inteligencia a rovnosť – ako posilniť EÚ v celosvetovej súťaži v oblasti zručností a vzdelávania budúcnosti a zároveň zabezpečiť sociálne začlenenie z roku 2019, Odborná príprava: efektívnosť systémov na účely predvídania a zosúladenia zručností a potrieb trhu práce a úloha sociálnych partnerov a jednotlivých zainteresovaných strán z roku 2020, Návrh odporúčania Rady týkajúce sa odborného vzdelávania a prípravy (OVP) pre udržateľnú konkurencieschopnosť, sociálnu spravodlivosť a odolnosť z roku 2020, Ako prostredníctvom vzdelávania a odbornej prípravy propagovať z hľadiska celoživotného vzdelávania zručnosti, ktoré Európa potrebuje na vytvorenie spravodlivejšej, súdržnejšej, udržateľnejšej, digitálnejšej a odolnejšej spoločnosti z roku 2020, Stratégia pre MSP pre udržateľnú a digitálnu Európu z roku 2020, Priemyselné ekosystémy, strategická autonómia a dobré životné podmienky z roku 2021, Zmiešané učenie z roku 2021, Balík opatrení v oblasti vysokoškolského vzdelávania z roku 2022 a iné.
https://www.eurofound.europa.eu/observatories/eurwork/industrial-relations-dictionary/active-ageing http://erc-online.eu/wp-content/uploads/2017/03/With-signatures_Framework-agreement-on-active-ageing.pdf